Grey’s Anatomy

***Grey's Anatomy*** er en amerikansk TV-serie som følger rollefiguren Meredith Grey og fire andre turnusleger som utdanner seg til kirurger ved et fiktivt sykehus i Seattle i Washington. Serien er populær blant både seere og kritikere, og har blitt tildelt Golden Globe. Medisin-studenten Meredith Grey har en framtredende rolle i serien, men i det lange løp får de andre rollefigurene vel så stor oppmerksomhet. TV-seriens tittel henspiller både på etternavnet til hovedfiguren (Grey) og på tittelen på en tradisjonsrik, illustrert lærebok i anatomi kjent som *[[Gray's Anatomy]]*.

## Handlingsreferatt
Historien følger livet til Meredith Gray (spilt av Ellen Pompeo) datteren til den anerkjente kirurgen Ellis Gray (spilt av Kate Burton) fra hun blir akseptert ved det kirurgiske programmet ved det fiktive Seattle Grace Hospital (senere kalt Seattle Grace Mercy West, og til slutt Gray Sloan Memorial Hospital). I løpet av sin tid som praktikant arbeider Gray sammen med andre leger som Cristina Yang, Izzie Stevens, Alex Karev og George O'Malley, som hver sliter med å balansere deres personlige liv med de hektiske timeplanene og stressende krav ved sykehuset. De står under ledelse av Miranda Bailey (spilt av Chandra Wilson) og jobber med legene Derek Shepherd (spilt av Patrick Dempsey) sjefen for nevrokirurgi og Merediths kjærlighetsinteresse, samt Preston Burke (spilt av Isaiah Washington) som etter hvert blir Yangs forlovede.

Richard Webber, en av kirurgene, er den tidligere elskeren til Ellis Grey. I løpet av de første seks sesongene forlater Burke, O'Malley og Stevens TV-serien. Addison Montgomery (spilt av Kate Walsh) arbeider også ved den kirurgiske avdelingen, og er Shepherds tidligere kone. Hun reiser til Los Angeles mot slutten av sesong 3. Callie Torres (spilt av Sara Ramirez) som senere ble leder for ortopedisk kirurgi, forlater Seattle for å flytte til New York mot slutten av den tolvte sesongen. Teddy Altman reiser sin vei mot slutten av sesong 8, men kommer tilbake i Sesong 14. Amelia Shepherd (spilt av Caterina Scorsone) som er Dereks søster, blir ansatt for å erstatte Derek som leder for nevrokirurgi-avdelingen. Lexie Gray, Meredith Grays halv-søster, blir med i sesong 4, frem til hennes dødsfall sammen med kjæresten sin Mark Sloan i en fly-ulykke mot slutten av sesong 8 - hvoretter Seattle Grace blir omdøpt til Gray Sloan Memorial Sykehus til minne om dem.

Tidligere Mercy-West-ansatte April Kepner og Jackson Avery slutter seg til Seattle Grace, i løpet av Sesong 6. Andre karakterer inkluderer blant annet Leah Murphy (spilt av Tessa Ferrer) som forlater serien mot slutten av sesong 10, men hun kommer tilbake i løpet av sesong 13. Shane Ross forlater også sykehuset for å flytte til Zürich, Sveits, i finalen av Sesong 10. I sesong 11 dør Derek Shepherd. I begynnelsen av sesong 14 begynner Thomas Koracick (spilt av Greg Germann) en nevrokirurg, å gjøre opptredener. Midtveis i den 16. sesongen blir Cormac Hayes (spilt av Richard Flood) ny sjef for kirurgi-teamet. I løpet av den 17. sesongen blir DeLuca knivstukket, samtidig som han jager etter en kidnapper, og til tross for innsatsen til Hunt og Altman, dør Deluca. Avery og Koracick reiser også sin vei i løpet av sesong 17, når karakterene flytter til Boston.

## Kringkasting
### USA
I USA ble første episode av serien vist på TV-kanalen American Broadcasting Company (ABC) 27. mars 2005. Sesong 2 startet 25. september samme år. Sesong 3 begynte 21. september 2006, mens første episode i sesong 4 ble vist 25. september 2008. 24. september 2009 ble første episode av sesong 6 vist i USA.

### Norge
I Norge ble første episode i sesong 1 vist på TV 2 11. juli 2006 med to episoder hver tirsdag de tre første ukene. Sesongavslutningen i sesong 1 ble sendt 8. august 2006, men allerede 15. august 2006 startet TV 2 å vise sesong 2, med en episode hver uke. Sesongavslutningen i sesong 2 ble sendt 13. februar 2007, men TV 2 annonserte tidlig at de skulle begynne å sende sesong 3 fra og med høsten 2007. 26. august 2008 ble første episode i sesong 4 vist på TV 2.

## Spin-offs
Rollefiguren Addison Montgomery, spilt av Kate Walsh, fikk etter hvert sin egen serie kalt *[[Private Practice]]*. Noen av rollefigurene fra disse to seriene opptrådt vekselsvis i *Grey's Anatomy* og *Private Practice*. 

I 2017 ble det offentliggjort at det skulle produseres enda en avlegger til Grey's Anatomy. Den nye serien skulle vises på TV i USA i slutten av mars 2018. Serien fikk navnet *Station 19* (norsk: Stasjon 19), og skulle dreie seg om brannmenn i Seattle. Skuespilleren Jason George, som til da hadde spilt rollen som Ben Warren i *Grey's Anatomy*, skulle fortsette som Ben Warren i den nye serien, der Warren skulle bli en av de sentrale rollene. 

## Rolleliste
Seriens sentrale skikkelser er en gruppe turnusleger omgitt av et bredt spekter av autoriserte leger og kirurger som er turnuslegenes mentorer.

Serien har en forholdsvis utradisjonell rolleliste. Produsentene valgte skuespillerne ved å bruke en «blind-casting»-teknikk. Blind-casting betyr at produsentene ikke valgte en særskilt etnisitet for hver rolle, før de valgte ut skuespilleren. I stedet valgte de den skuespilleren som var best skikket for rollen. Rollelisten består av flere afroamerikanske skuespillere (Chandra Wilson, Isaiah Washington og James Pickens jr.), en asiatisk-kanadisk skuespiller (Sandra Oh), og en latinamerikansk skuespiller (Sara Ramírez) som innehar svært viktige roller.

### Leger i spesialisering og spesialister
*Ellen Pompeo – Meredith Grey (2005–2023)
*Chandra Wilson –  Miranda Bailey (2005–)
*James Pickens Jr. –  Richard Webber (2005–)
*Kevin McKidd – Owen Hunt (2008–)
*Caterina Scorsone – Amelia Shepherd (2010-)
*Kelly McCreary - Maggie Pierce (2013-)
*Camilla Luddington - dr. Josephine «Jo» Wilson (2012-)

### Tidligere rollefigurer
*Sarah Drew – April Kepner (2010–2018) (2021)
*Jessica Capshaw – Arizona Robbins (2009–2018)
*Martin Henderson – Nathan Riggs (2015–2017)
* 
*Patrick Dempsey – Derek Shepherd (2005–2015) (2020-2021)
*Giacomo Gianniotti - dr. Andrew DeLuca (2015-2021)
*Jason Winston George -  Ben Warren (2010-2018)
*Jesse Williams –  Jackson Avery (2009–2021)
*Justin Chambers –  Alex Karev (2005–2020)

### Øvrige roller
*Steven W. Bailey – bartenderen Joe (2005–)
*Loretta Devine – Adele Webber (2005–2013)
*Kate Burton – dr. Ellis Grey (2005–2007, 15 episoder)
*Jeff Perry – Thatcher Grey (2006–)
*Jeffrey Dean Morgan – Denny Duquette (2007–2010, 26 episoder)
*Elizabeth Reaser – Jane Doe (2007–2008, 18 episoder)
*Scott Foley – Henry Burton (2010–2012)

### Sykepleiere og øvrige turnusleger
*Moe Irwin – sykepleieren Tyler (2005–)
*Ray Ford – Ray, ambulansesykepleier (2005–)
*Brooke Blanchard – Jill, ambulansesykepleier (2005–)
*Sarah Utterback – sykepleieren Olivia Harper (2005–2009, 18 episoder)
*Kate Anthony – sykepleieren Kate (2006–2010, 14 episoder)
*Daniel Sunjata – sykepleieren Eli (2010–)
*Molly Kidder – turnuslegen Megan (2007–2010, 26 episoder)
*Gloria Garayua – turnuslegen Graciella (2007–2010, 24 episoder)
*Joseph Williamson – turnuslegen Pierce (2007–2009, 23 episoder)
*Candice Afia – turnuslegen Laura (2007–2009, 20 episoder)
*Winston Story – turnuslegen Leo (2007–2009, 19 episoder)
*Tymberlee Hill – turnuslegen Claire (2007–2009, 16 episoder)
*Amrapali Ambegaokar – turnuslegen Dani (2007–2009, 18 episoder)
*Brandon Scott – turnuslegen Ryan Spalding (2008–2009, 15 episoder)
*Robert Baker – turnuslegen Charles Percy (2009–2010, 11 episoder)

## Episoder

## Musikk

Tittelmusikken er sangen *«Cosy in the Rocket»* av den britiske sangeren Psapp.

Musikk spiller en stor rolle i *Grey's Anatomy*, og hver episode er oppkalt etter en sang. Tittelen har som oftest noe å gjøre med temaet eller moralen til episodens handling. Det blir også understreket med ledsagende monolog i begynnelsen og slutten av hver episode. Mange sangere har også spilt i episoder av *Grey's Anatomy*. Noen av dem er: Adele, Beck, Tegan and Sara, Kate Havnevik, Roisin Murphy, Snow Patrol, Maria Taylor, Mat Kearney, Medeski Martin & Wood, Ingrid Michaelson, Joshua Radin, The Hereafter, Jem, Brandi Carlile, Anya Marina, Duffy, Corinne Bailey Rae, Chris Garneau, Devics, KT Tunstall, Sia, og Anna Nalick.

Noen av sangene brukt i reklame for *Grey's Anatomy* er:
* Snow Patrol – «Chasing Cars»
* The Fray – «How to save a Life»
* Brandi Carlile – «The Story»
* Matt Kearny – «Breathe In, Breathe Out»

Hollywood Records/EMI har gitt ut CD med musikk fra sesong 1, sesong 2 og sesong 3. Nedenfor er en oversikt over sangene i serien.

## DVD-utgivelser

## TV-kanaler som viser ''Grey's Anatomy''
*Grey's Anatomy* blir vist på følgende TV-kanaler i verden:

*Afrika: (DStv subscribers) M-net
*Australia: Seven Network og Foxtel
*Belgia: Vijftv og RTL-TVI
*Brasil: Sony TV
*Bulgaria: bTV
*Canada: CTV
*Chile: Sony Entertainment Television
*Colombia: SPT
*Danmark: Kanal 4
*Estland: TV3
*Filippinene: Studio 23 og Star World
*Finland: Nelonen
*Frankrike: TF1
*Hellas: Alter Channel
*Hongkong: ATV og Star World
*India:Star World
*Irland: RTÉ One
*Island: Stöð 2
*Israel: yesSTARS
*Italia: FOXlife
*Japan: WOWOW
*Kroatia: Nova TV
*Sør-Korea: KBS (Korean Broadcasting System)
*Latin-Amerika: Sony Entertainment Television
*Malaysia: TV3 og Star World
*Mexico: Sony Entertainment Television og TV Azteca
*Midtøsten: Tv Land
*Nederland: Net 5
*New Zealand: TV2
*Norge: TV 2 TV 2 livsstil
*Paraguay: Sony Entertainment Television
*Peru: Sony Entertainment Television
*Polen: Polsat
*Portugal: Fox Life
*Saudi-Arabia: Arab World: Showtime Arabia Tv Land og Tv Land +2 (tekstet)
*Singapore: Channel 5 og Star World
*Slovenia: Kanal A
*Spania: Cuatro og Fox TV
*Storbritannia: LIVINGtv og Five også Hallmark
*Sverige: Kanal 5
*Sveits: SF zwei
*Sør-Afrika: Mnet
*Tsjekkia: TV Prima
*Tyrkia: DiziMax
*Tyskland: ProSieben
*Ungarn: RTL Klub
*USA: ABC
*Venezuela: Sony Entertainment Television og Televen
*Østerrike: ORF 1

## Referanser


## Eksterne lenker
* 
* 
* «Grey's Anatomy» på ''ABC.com'' 
* «Grey's Anatomy» på ''TV 2''
* «Grey's Anatomy» på ''Wikia.com''